KISKŐRÖS VÁROS POLGÁRMESTERE

ELŐTERJESZTÉS
(a Képviselő-testület 2026. április 22-i ülésére)

TÁRGY: BESZÁMOLÓ A SORSFORDÍTÓ SZOLGÁLTATÓ KÖZPONT PSZICHIÁTRIAI BETEGEK NAPPALI ELLÁTÁSA, SZENVEDÉLYBETEGEK NAPPALI ELLÁTÁSA ÉS A TÁMOGATÓ SZOLGÁLTATÁS FELADATAINAK ELLÁTÁSA KERETÉBEN VÉGZETT TEVÉKENYSÉGÉRŐL

Kiskőrös Város Önkormányzata és a Sorsfordító Szolgáltató Központ (6200 Kiskőrös, Rákóczi Ferenc utca 12.) ellátási szerződést kötött a 79/2015. számú Képviselő-testületi határozat alapján 2015. július 9. napján a pszichiátriai betegek nappali ellátása, a 89/2016. sz. Képviselő-testületi határozat alapján 2016. június 27. napján a szenvedélybetegek nappali ellátása szociális alapszolgáltatás biztosítására, valamint a 16/2024. sz. Képviselő-testületi határozat alapján 2024. február 22. napján a támogató szolgáltatás feladatainak ellátására.

Az ellátási szerződések alapján a Sorsfordító Szolgáltató Központ az elvégzett tevékenységéről minden évben köteles írásos beszámolót készíteni, amit a polgármester a Képviselő-testület elé terjeszt. 

A Sorsfordító Szolgáltató Központ a fenntartásában működő Sorsok Háza Szociális Intézmény (Kiskőrös, Rákóczi F. utca 12.) szervezeti keretein belül biztosítja a szolgáltatásokat.
Az intézmény vezetője a beszámolóban bemutatja a pszichiátriai betegek nappali ellátása, a szenvedélybetegek nappali ellátása 2025. évi szakmai tevékenységét, az ellátások szakmai tartalmát, az ellátottak összetételét, az ellátottak számának alakulását, valamint a támogató szolgáltatás célját, feladatait.
A beszámoló kiterjed a támogatott lakhatás és a közösségi alapellátás szakmai tevékenységének a bemutatására is. Ezek a szolgáltatások a pszichiátriai és szenvedélybetegek önálló életvitelének a fenntartását, a lakókörnyezetben történő segítségnyújtást, a meglévő képességek megtartását, fejlesztését biztosítják és a szolgáltatások működtetésével tudja a Sorsfordító Szolgáltató Központ a pszichiátriai és szenvedélybetegek ellátását teljessé tenni.

A fentiek alapján javaslom, hogy a Képviselő-testület a Sorsfordító Szolgáltató Központ 2025. évi szakmai tevékenyégről szóló beszámolót a határozat mellékletében foglaltak szerint fogadja el.

Kiskőrös, 2026. április 14.
                                                                                                               Domonyi László sk.
                                                                                                                     polgármester 



HATÁROZAT-TERVEZET

A Képviselő-testület a Sorsfordító Szolgáltató Központ (6200 Kiskőrös, Rákóczi Ferenc u. 12.) által Kiskőrös közigazgatási területén biztosított pszichiátriai betegek nappali ellátásáról, szenvedélybetegek nappali ellátásáról és a támogató szolgáltatásról szóló 2025. évi szakmai beszámolót a határozat mellékletében foglaltak szerint elfogadja.

Felelős: 	polgármester
Határidő: 	azonnal

